open-index/open-wikipedia-markdown huggingface dataset:
1958 ஆசிய விளையாட்டுப் போட்டிகள்

**மூன்றாவது ஆசிய விளையாட்டுப் போட்டிகள்,** (III Asian Games) மே 24 1958 முதல், சூன் 1 1958 வரை யப்பான் டோக்கியோவில் நடைபெற்றது. இதில் 19 ஆசிய நாடுகளைச் சேர்ந்த 1820 வீரர்கள் பங்கேற்றனர். மூன்றாவது ஆசிய விளையாட்டுப் போட்டிகளில் 13 விளையாட்டுகள் இடம்பெற்றன. ஹொக்கி, மேசைப்பந்து, டெனிஸ், கரப்பந்து ஆகிய விளையாட்டுகள் சேர்க்கப்பட்டன.

## பங்குபெற்ற நாடுகள்
# 
# 
# 
# 
# 
# 
# 
# 
# 
#  
# 

* பாகிஸ்தான்
* இஸ்ரேல்
* கொரியா
* புரூணை
* சீனா
* ஹொங்கொங்
* வியட்நாம்
* கம்போடியா
* மலாயா

## மொத்தப் பதக்கங்கள்
* போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 113
* வெள்ளிப் பதங்களின் எண்ணிக்கை - 113
* வெண்கலப் பதங்களின் எண்ணிக்கை - 127
* மொத்தப் பதக்கங்கள் - 353

## விளையாட்டுக்கள்
அதிகாரபூர்வமாக 13 விளையாட்டுக்கள் இடம்பெற்றன. அவை:
* தடகளம்
* கூடைப் பந்து
* காற்பந்தாட்டம்
* நீச்சற் போட்டி
* பாரம்தூக்குதல்
* குத்துச்சண்டை
* துப்பாக்கிச்சுடு
* மற்போர்
* சைக்கிள் ஓட்டம்
* ஹொக்கி
* மேசைப்பந்து
* டெனிஸ்
* கரப்பந்து

## நாடுகள் பெற்ற பதக்கங்கள்




## மேற்கோள்கள்

## வெளி இணைப்புகள்
* Olympic Council of Asia - Third Asian Games - 

பகுப்பு:ஆசிய விளையாட்டுப் போட்டிகள்
பகுப்பு:சப்பானில் விளையாட்டு
பகுப்பு:1958 இல் விளையாட்டுகள்
1962 ஆசிய விளையாட்டுப் போட்டிகள்

**நான்காவது ஆசிய விளையாட்டுப் போட்டிகள்**, (*IV Asian Games*) ஆகஸ்ட் 24 1962 முதல் செப்டெம்பர் 4 1962 வரை இந்தோனேசியா  ஜகார்த்தாவில் நடைபெற்றது. இதில் 16 ஆசிய நாடுகளைச் சேர்ந்த 1460 வீரர்கள் பங்கேற்றனர். நான்காவது ஆசிய விளையாட்டுப் போட்டிகளில் 13 விளையாட்டுகள் இடம்பெற்றன.

## பங்குபெற்ற நாடுகள்

* 
* 
* 
* 
* 
* 
* 
* 

* 
* 
* 
* 
* 
* 
* 
* 

## விளையாட்டுக்கள்
அதிகாரபூர்வமாக 13 விளையாட்டுக்கள் இடம்பெற்றன. அவை:
* தடகளம்
* கூடைப் பந்து
* காற்பந்தாட்டம்
* நீச்சற் போட்டி
* பாரம்தூக்குதல்
* குத்துச்சண்டை
* துப்பாக்கிச்சுடுதல்
* மற்போர்
* சைக்கிள் ஓட்டம்
* மட்டைப்பந்து
* மேசைப்பந்து
* டெனிஸ்
* கைப்பந்து

## மொத்தப் பதக்கங்கள்
* போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 127
* வெள்ளிப் பதங்களின் எண்ணிக்கை - 126
* வெண்கலப் பதங்களின் எண்ணிக்கை - 128
* மொத்தப் பதக்கங்கள் - 381

## நாடுகள் பெற்ற பதக்கங்கள்




## மேற்கோள்கள்

பகுப்பு:ஆசிய விளையாட்டுப் போட்டிகள்
பகுப்பு:இந்தோனேசியாவில் விளையாட்டு
பகுப்பு:1962 இல் விளையாட்டுகள்
ராக்ஃபெல்லர் மையம்

**ராக்ஃபெல்லர் மையம்** அல்லது **ராக்ஃபெல்லர் பிளாசா** என்பது 19 வணிகக் கட்டிடங்களை உள்ளடக்கிய ஒரு கட்டிடத் தொகுதி ஆகும். நியூ யார்க் நகரத்தின் 48 ஆவது தெருவிலும், 51 ஆவது தெருவிலும் அமைந்துள்ள இக் கட்டிடத் தொகுதி 22 ஏக்கர் (89,000 சதுர மீட்டர்) பரப்பளவில் உள்ளது. இந் நிலம் ஐந்தாம், ஆறாம் அவெனியூக்களுக்கு இடைப்பட்ட பகுதியை உள்ளடக்கியுள்ளது. நடுநகர மான்கட்டன் மையப் பகுதியில் உள்ள இக் கட்டிடத் தொகுதி, ஒரு காலத்தில் உலகின் முதற் பணக்காரராக இருந்த ராக்ஃபெல்லர் குடும்பத்தினரால் கட்டப்பட்டது. 1987 ஆம் ஆண்டில் இது ஐக்கிய அமெரிக்காவின் தேசிய வரலாற்றுச் சின்னமாக அறிவிக்கப்பட்டது.

## வரலாறு
ராக்ஃபெல்லர் மையம் என்னும் பெயர், இளைய சான் டி. ராக்ஃபெல்லர் என்பவரது பெயரைத் தழுவியது. இவரே இது அமைந்துள்ள நிலத்தை 1928 ஆம் ஆண்டு கொலம்பியாப் பல்கலைக் கழகத்திடமிருந்து ஒற்றிக்குப் பெற்று  1930 ஆம் ஆண்டில் இதன் வளர்ச்சித் திட்டத்தைத் தொடங்கினார். இந்த இடத்தில் கூட்டு முயற்சி மூலம் பெருநகர ஒப்பேரா கழகத்துக்காக ஒப்பேரா மாளிகை ஒன்றை அமைப்பதற்கே ராக்ஃபெல்லர் முதலில் திட்டமிட்டார். எனினும், 1929 ஆம் ஆண்டின் பங்குச் சந்தை வீழ்ச்சியைத் தொடர்ந்து பெருநகர ஒப்பேராக் கழகம் திட்டத்தில் இருந்து பின்வாங்கியது. இதனால் ராக்ஃபெல்லருக்கு இரண்டு வழிகளே இருந்தன. ஒன்று திட்டத்தை முற்றாகக் கைவிடுவது. இரண்டாவது, அவர் மட்டுமே முதலிட்டுத் திட்டத்தை முன்னெடுத்துச் செல்வது. மூன்று முறை ஒவ்வொன்றும் 21 ஆண்டுகளுக்குப் புதுப்பிக்கத்தக்கதும் மொத்தம் 87 ஆண்டுகளுக்கும் பயன்படுத்தத் தக்கதுமான ஒழுங்குடன் முதலில் 24 ஆண்டுகள் ஒற்றிக்கு எடுத்த நிலத்தில் தனியாகவே திட்டத்தைத் தொடர ராக்ஃபெல்லர் முடிவெடுத்தார். இந்த ஒற்றிச் செலவுக்காக பெருநகர ஆயுள் காப்பீட்டுக் கம்பனியிடம் கடன் பெற்றார். தனது எண்ணெய் நிறுவனப் பங்குகளை விற்பதனால் பெறப்பட்ட பணம் பிற செலவுகளுக்குப் பயன்பட்டது.

தற்காலத்தில் மேற்கொள்ளப்பட்ட தனியார் கட்டிடத் திட்டங்களில் மிகவும் பெரியது இதுவாகும். ஆர்ட் டெக்கோ பாணியில் அமைந்த 14 கட்டிடங்கள் 1930 ஆம் ஆண்டு மே 17 இல் தொடங்கப்பட்டது. 1039 நவம்பர் 1 ஆம் நாள் திட்டம் நிறைவேற்றப்பட்டது. இத் திட்டத்தின் தலைமைக் கட்டிடக் கலைஞர் ரேமண்ட் ஊட் (Raymond Hood) ஆவார். கட்டிட ஒப்பந்தகாரரும், மேலாண்மை முகவரும் சான் ஆர். தொட் (John R. Todd) என்பவர்.

## குறிப்புகள்


பகுப்பு:ஐக்கிய அமெரிக்கக் கட்டிடங்கள்
மார்ட்லெட் நடவடிக்கை

**மார்ட்லெட் நடவடிக்கை** (*Operation Martlet*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது பிரான்சின் கான் நகரைக் கைப்பற்ற நடந்த முயற்சிகளில் ஒன்றான எப்சம் நடவடிக்கையின் ஒரு பகுதியாகும். இது டாண்ட்லெஸ் நடவடிக்கை (Operation Dauntless) என்றும் அழைக்கப்படுகிறது. 

பிரான்சு மீதான நேச நாட்டு கடல்வழிப் படையெடுப்பு நார்மாண்டியில் ஜூன் 6, 1944ல் தொடங்கியது. அதன் இலக்குகளில் ஒன்று கான் நகரைக் கைப்பற்றுவதாகும். பிரான்சின் உட்பகுதிக்கு முன்னேற கான் நகரைக் கட்டுப்பாட்டில் கொண்டு வருவது அவசியம் என்பதால் அதனைக் கைப்பற்ற நேச நாட்டுப் படைகள் தொடர் கான் சண்டை முயற்சிகளை மேற்கொண்டன. அவற்றுள் ஒன்று எப்சம் நடவடிக்கை. இந்த நடவடிக்கையில் கான் நகரின் அருகிலுள்ள ஓடோன் பள்ளத்தாக்கைக் கைப்பற்ற பிரிட்டானிய 8வது கோர் முயற்சி செய்தது. 30வது கோரின் தாக்குதலை மறைத்து ஜெர்மானியர்களின் கவனத்தைத் திசைதிருப்ப மார்ட்லெட் நடவடிக்கை மேற்கொள்ளப்பட்டது. 8வது கோரின் தாக்கச்சு (attack axis)க்கு பக்கவாட்டு பாதுகாப்பு (flank security) அளிக்கும் பொறுப்பு பிரிட்டானிய 49வது காலாட்படை டிவிசனுக்கு வழங்கப்பட்டது. இதற்காக ராரே முகட்டினையும் அதை சுற்றியிருந்த கிராமங்களையும் கைப்பற்ற ஜூன் 26ம் தேதி 49வது டிவிசன் முன்னேறத் தொடங்கியது. 8வது கோரின் பக்கவாட்டினைப் பாதுகாக்கத் தவறி விட்டாலும் ஒரு வாரகால சண்டைக்குப் பின்னர் ராரே முகட்டுப் பகுதியைக் கைப்பற்றி நேசநாட்டுப் படைகளின் கட்டுப்பாட்டில் கொண்டு வந்தது.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
சிம் சா சுயி பள்ளிவாசல்

**கவுலூன் பள்ளிவாசல்** *(Kowloon Masjid)* ஹொங்கொங்கில் உள்ள நான்கு பெரிய பள்ளிவாசல்களில் ஒன்றாகும். இதனை "சிம் சா சுயி பள்ளிவாசல்" என்றே இங்குள்ளவர்களால் அழைக்கப்படுகிறது; காரணம் இப்பள்ளி வாசல் சிம் சா சுயி நகரில், நாதன் வீதியில் இருப்பதனாலாகும். சுங்கிங் கட்டடத்தில் இருந்து சில மீட்டர் தூரத்திலேயே இப்பள்ளிவாசல் உள்ளது. இப்பள்ளிவாசலின் அமைவு, நாதன் வீதியை முகப்பாகவும், மற்ற மூன்று பக்கங்களையும் கவ்லூன் பூங்காவையும் அமைவிடமாகக் கொண்டுள்ளது. தற்போது சிம் சா சுயி நகரில் இருக்கும் மிகப் பெரிய இஸ்லாமிய மையமாகவும் இது விளங்கின்றது. இப்பள்ளிவாசலில் தோராயமாக 2000 பேர் ஒரே நேரத்தில் தொழுகையில் ஈடுபடக்கூடிய இட வசதி உள்ளது.

## வரலாறு
இந்த கவுலூன் பள்ளிவாசல் 1896 ஆம் ஆண்டளவில் உருவானதாகும். ஹொங்கொங், கவுலூன் பகுதியை பிரித்தானியர் கைப்பற்றிய காலகட்டத்தில், பிரித்தானியப் படையணிகளில் இந்தியரும் இருந்தனர். அந்த இந்தியர்களில் இஸ்லாம் மார்க்கத்தினாராக இருந்த படைச் சிப்பாய்கள், அப்போது முகாமாக இருந்த இடமான, இன்றைய பள்ளிவாசல் அமைந்திருக்கும் இடத்தில் அப்போது தொழுவதற்கான கூடமாக பயன்படுத்தினர். அதன் பின்னரான காலங்களிலேயே அதே இடத்தில் பள்ளிவாசல் கட்டும் திட்டங்கள் ஏற்படலாகின. இந்த பள்ளிவாசலுக்கான கட்டுமானப் பணிகளுக்கு, முதன்மையாய் நின்று உழைத்தவர்களில் ஒருவர் செல்வக்கனி முஹம்மது யூனூஸ் எனும் தமிழராகும். இவர் தனது நேரடித் தொடர்பின் ஊடாக அரேபிய அரசுடன் தொடர்புகொண்டு, நிதி பெற்று இந்த பள்ளிவாசலுக்கான கட்டுமானப் பணிகளைத் தொடர காரணமாகியுள்ளார்.

## பொறுப்புகள்
தற்போது இப்பள்ளிவாசலின் முதன்மை பொறுப்புகள் பாக்கிஸ்தானியர் வசமே உள்ளன. இருப்பினும் முக்கிய விழாக்களின் போது அழைத்து கௌரவிக்கப்படும் ஒரு நபராக செல்வக்கனி முஹம்மது யூனூஸ் விளங்குகிறார். அரேபிய செய்தித்தாள்களிலும் அவரது செயலைப் பாராட்டி செய்திகள் வந்துள்ளன.

## மேற்கோள்கள்

## வெளியிணைப்புகள்
* http://www.chinahighlights.com/hong-kong/attraction/kowloon-masjid-and-islamic-centre.htm

பகுப்பு:ஆங்காங் வழிபாட்டுத் தலங்கள்
பகுப்பு:யவ் சிம் மொங் மாவட்டம்
பகுப்பு:சிம் சா சுயி
பகுப்பு:சீனாவில் உள்ள பள்ளிவாசல்கள்
அல் கபோன்

**அல் கபோன்** (*Al Capone*, 17 ஜனவரி 1899 – 25 ஜனவரி 1947) என்கிற **அல்ஃ‌போன்ஸ் கபோன்** ஒரு அமெரிக்க குற்றக் குழுத் தலைவர் (gangster) மற்றும் கடத்தல்காரர். இவர் ஓர் இத்தாலிய-அமெரிக்கர் ஆவார். இவர் பெருமளவில் மதுவைக் கடத்துதல் மற்றும் பதுக்கிவைத்தலில் ஈடுபட்டார். மேலும் விபசாரம் போன்ற மற்ற சட்டவிரோரதமான செயல்பாடுகளிலும் ஈடுபட்டார். இவற்றை சிகாகோ நகரில் 1920 முதல் 1931 வரை செய்தார்.

இவர் புரூக்ளின், நியூ யார்க் நகரில் ஓர் இத்தாலிய குடும்பத்தில் பிறந்தார். 14 வயதில் பள்ளியிலிருந்து நீக்கப்பட்டதிலிருந்து சட்ட விரோத செயல்கள் செய்யும் கூட்டாளிகளுடன் சேர்ந்து பல சட்ட விரோத காரியங்களை செய்ய ஆரம்பித்தார். தன்னுடைய இருபதுகளில் இவர் சிகாகோ நகருக்கு இடம் பெயர்ந்தார். அங்கு மதுவிலக்கு காலத்தில் சட்ட விரோதமாக மதுவைக் கடத்தி விற்று பெரும் பணம் பண்ணும் நோக்கில் சென்றார். அங்கு, மதுவைக் கடத்துவதைத் தவிர்த்து மற்ற சட்டவிரோத செயல்களான அரசு அதிகாரிகளுக்கு லஞ்சம் கொடுப்பது, விபசாரம் போன்ற செயல்களிலும் ஈடுபட்டார். இத்தகைய தவறான செயல்கள் செய்தும், அந்நகரில் இவர் முக்கிய நபராக உருவெடுத்தார். சட்ட விரோத செயல்களில் ஈடுபட்டு ஈட்டிய பணத்தை பெருமளவில் தொண்டு நிறுவனங்களுக்கு கொடை அளித்தார். அதனால், பலரால் நவீன யுக "ராபின்ஹூட்"-ஆக தோற்றமளித்தார்.

ஆயினும் புனிதர் வேலண்டைன் நாளில் நடந்த படுகொலையில் அவரது எதிராளிகள் ஏழு பேரை கொன்றது அம்பலமானதும் அவரது பேரும் புகழும் பலத்த அடி வாங்கியது. பின்னர் வரி ஏய்ப்பு வழக்கில் சிக்கி சிறைக்கு அனுப்பப்பட்டார். அவர் அல்கட்ராஸ் சிறையிலும் இருந்துள்ளார். அவரது கடைசி காலத்தில், அவரது மன மற்றும் உடல் நலம் பெரும் பாதிப்புக்குள்ளானது. நரம்பு மண்டல கிரந்தி நோயால் (neurosyphilis) அவர் பாதிக்கப்பட்டதே நலக் குறைவுக்கு காரணமாகும். 1947 சனவரி 25 அன்று வலிப்பு வந்த பின்னர் மாரடைப்பால் காலமானார்.

## உசாத்துணைகள்

பகுப்பு:1899 பிறப்புகள்
பகுப்பு:1947 இறப்புகள்
பகுப்பு:ஐக்கிய அமெரிக்கக் குற்றவாளிகள்
பகுப்பு:ஐக்கிய அமெரிக்க உரோமன் கத்தோலிக்கர்கள்
தியெப்வால் நினைவுச்சின்னம்

**தியெப்வால் நினைவுச்சின்னம்** (*Thiepval Memorial*) எனப்படும் **சோம்மேயில் காணாமல் போனோருக்கான தியெப்வால் நினைவுச்சின்னம்** என்பது, முதலாம் உலகப் போரின் போது சோம்மே என்னும் இடத்தில் இடம்பெற்ற சண்டையில் காணாமல் போன 72,195 பிரித்தானியாவையும், பிற பொதுநலவாய நாடுகளையும் சேர்ந்த படையினரின் நினைவாகக் கட்டப்பட்ட நினைவுச் சின்னம் ஆகும். இது பிரான்சில் பிக்கார்டியேயில் உள்ள தியெப்வால் என்னும் ஊரில் உள்ளது.

## அமைவிடம்
இந்த நினைவுச் சின்னம், முன்னைய தியெப்வால் மாளிகை அமைந்திருந்த இடத்திலிருந்து தென் கிழக்கே 200 மீட்டர் தொலைவில் அமைந்துள்ளது. இம் மாளிகை தியெப்வால் காட்டுப் பகுதிக்கு அருகே தாழ் நிலப்பகுதியில் இருந்தது. மாளிகைப் பகுதியில் போர்க்காலத்தில் அமைந்திருந்த மருத்துவ மையங்களைச் சுற்றியிருந்த ஏராளமான கல்லறைகளை இடம் மாற்ற வேண்டும் என்பதனால், மாளிகை இருந்த இடம் நினைவுச் சின்னம் கட்டுவதற்குப் பொருத்தமில்லாது இருந்தது.

## கட்டிடம்
நாட்டுப்புறப் பகுதியில் அமைந்துள்ள இந்த நினைவுச் சின்னக் கட்டிடம் செங்கற்களால் கட்டப்பட்டு போர்ட்லாந்துக் கற்கள் பதிக்கப்பட்ட 16 தூண்களைக் கொண்டது. இது 150 அடி (46 மீ) உயரமானது. போர்க் காலத்தில் இப்பகுதியில் நிலக்கீழ் சுரங்கங்கள் அமைக்கப்பட்டிருந்ததால் கட்டிடத்தைத் தாங்குவதற்கு 19 அடி (6 மீ) தடிப்புள்ள அத்திவாரம் அமைக்கவேண்டி இருந்தது. சர் எட்வின் லுட்யென்சு என்னும் கட்டிடக்கலைஞர் வடிவமைத்த இக் கட்டிடம் 1928 ஆம் ஆண்டுக்கும் 1932 ஆன் ஆண்டுக்கும் இடையில் கட்டி முடிக்கப்பட்டது. உலகிலுள்ள பிரித்தானியப் போர் நினைவுச் சின்னங்களில் பெரியது இதுவே ஆகும். பிற்காலத்தில் அரசர் எட்டாம் எட்வர்டான அப்போதைய வேல்சு இளவரசர், பிரான்சின் சனாதிபதி அல்பர்ட் லெப்ருன் முன்னிலையில் 1932 ஆம் ஆண்டு சூலை 31 ஆம் நாள் திறந்து வைத்தார்.

## பொறிப்பு
இந்நினைவுச் சின்னம் வேறு கல்லறைகள் இல்லாதவர்களும், காணாமற் போன அல்லது அடையாளம் காணப்படாத இறந்த போர் வீரர்களுக்காக அமைக்கப்பட்டது. உட்புற மேற்பரப்பில் பெரிய அளவில் பொறிப்புக்கள் உள்ளன. கட்டிடத்தின் நோக்கம் பற்றிய பொறிப்பு பின்வருமாறு:

: *சூலை 1915 பெப்ரவரி 1918 நாட்களில் இடம்பெற்ற சோம்மே சண்டையில் வீழ்ந்துபட்டு, அவர்களுடைய பிற தோழர்களுக்குக் கிடைத்த மதிப்புக்குரிய அடக்கம் கிடைக்காமல்போன பிரித்தானியப் படையைச் சேர்ந்த அதிகாரிகள், வீரர்களுடைய பெயர்கள் இங்கே பதியப்பட்டுள்ளன.*

போர்ட்லாந்துக் கற்கள் பதிக்கப்பட்ட தூண்களில் 72,000 வீரர்களின் பெயர்கள் பொறிக்கப்பட்டுள்ளன. இவர்கள் சூலை 1916 க்கும் மார்ச் 1918 க்கும் இடையில் காணாமல் போனவர்கள் ஆவர். இவர்களில் பெரும்பாலோர் 1916 ஆம் ஆண்டில் சூலை முதலாம் தேதிக்கும், நவம்பர் நான்காம் தேதிக்கும் இடையில் இடம்பெற்ற முதற் சண்டைகளில் இறந்தவர்கள். இங்கு பெயர் பொறிக்கப்பட்டுள்ளவர்களில் எவரது எச்சங்களாவது  பின்னர் கண்டுபிடிக்கப்படுமானால் அவர்களுக்கு உரிய படைத்துறை மரியாதைகளுடன் அவர்களுடைய ஊர்களுக்கு அண்மையில் அடக்கம் செய்தபின்னர், நினைவுச் சின்னத்தில் உள்ள அவர்களது பெயர் நீக்கப்படும்.

பகுப்பு:போர் நினைவுச் சின்னங்கள்
மாயை

**மாயை** என்பது இந்தியத் தத்துவங்களில் பெரிதும் தாக்கத்தை ஏற்படுத்தியிருக்கும் பதங்களில் (சொல்) ஒன்று. இது வேதாந்தம் சிறப்பாக 1. சங்கர வேதாந்தம்,2. சைவ சித்தாந்தம் என்பவற்றில் முதன்மை பெறும் விடயமாகும்.

## சங்கர வேதாந்தம்
சங்கர வேதாந்தத்தில் மாயை பெறும் இடம் இன்றியமையாததாகும். சங்கரர் மாயைக்கு பிரதான இடத்தைக் கொடுத்துள்ளார். பிரம்மம் உலகாகவும், ஆன்மாவாகவும் தோன்றுதற்கு மாயையே காரணம் என்கின்றார். மாயைக்கு இவர் கொடுத்த முக்கியத்தினாலேயே சங்கரரை 'மாயாவாதி' என்று அழைக்கும் மரபு உண்டு.

## மாயையின் குணங்கள்
அத்வைதிகளின் கருத்துப்படிபிரம்மத்தை மறைத்து, நிலையில்லாத பொருளை நிலையானது எனக் காட்டுவது மாயை.
: மா = ஒடுங்குதல்
: யா = விரிதல்
மாயை எனும் சொல்லே உலகம் தன்னிலிருந்து தோன்றுவதற்கும், தன்னில் வந்து ஒடுங்குவதற்கும் அடிப்படைத் தத்துவம் ஆகும்.
(தமிழில்,  மாயம் என்பது  தெளிவில்லாமை, குழப்பம், மறைந்து போகும் தன்மை என்ற பல பொருட்களில் பயன்படுத்தப் படுகின்றது.)

## சங்கர வேதாந்தத்தின்படி மாயையின் தோற்றம்
பிரம்மத்தின் ஒரு சிறு அம்சமே(பகுதி) மாயை. இந்த மாயை சத்வகுணம், இரசோகுணம் மற்றும் தாமசகுணம் எனும் முக்குணங்களுடன் விண்வெளி, காற்று, தீ, நீர், பருப்பொருட்கள் (விண்மீன்கள், கோள்கள், உயிரினங்கள் (மனிதன் உட்பட)) ஐந்து பூதங்களைத் தோற்றுவித்தது. மாயை தோற்றுவித்த இவ்வைந்து பூதங்களும் நிலையற்றவை. நிலையாக தோண்றுவது போல் தோற்றமளிக்கும் விண்மீன்களும் ஒரு காலத்தில் 
அழிவுக்கு உட்பட்டதுதான். ஊழிக்காலத்தில் இவையெல்லாம் பிரம்மத்திடம் ஒன்றித்துவிடும்.
பிரம்மத்தை கூட விளக்கி விடுவார்கள் சங்கர வேதாந்திகள். ஆனால் மாயையின் குணங்களை விளக்க வாயால் முடியாது (அநிர்வசனீயம்) என்பர். பிரம்மத்திற்கு முதலும் முடிவும் இல்லையோ, அதே போல் மாயைக்கும் முதலும் முடிவும் இல்லை என்பர்.

## சைவ சித்தாந்தம்

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:அத்துவிதம்
பகுப்பு:தோற்ற மயக்கம்
பகுப்பு:தானவர்கள்
மலாயா கூட்டமைப்பு

**மலாயா கூட்டமைப்பு** (*Federation of Malaya*) என்பது 1948 சனவரி 31 முதல் 1963 செப்டம்பர் 16 வரையில் இருந்த 11 மாநிலங்களின் கூட்டமைப்பு ஆகும். ஒன்பது மலாய் மாநிலங்கள் மற்றும் பினாங்கு, மலாக்கா ஆகிய பிரித்தானிய குடியேற்றங்கள் உள்ளிட்ட 11 மாநிலங்களும் இணைந்த இக்கூட்டமைப்பு பின்னர் 1963 செப்டம்பர் 16 இல் மலேசியா என்ற பெயரில் ஒரே நாடாயின.

## வரலாறு
1946 முதல் 1948 வரை 11 மாநிலங்களும் மலாயா ஒன்றியம் என்ற பெயரில் பிரித்தானியக் குடியேற்ற நாடாயின. மலாய் தேசியவாதிகளின் எதிர்ப்பை அடுத்து இந்த ஒன்றியம் கலைக்கப்பட்டு மலாயா கூட்டமைப்பு ஆனது. இக்கூட்டமைப்பு மலாய் ஆட்சியாளர்களின் அடையாளத்தை மீள உறுதிப்படுத்தியது.

இக்கூட்டமைப்புக்குள், மலாய் மாநிலங்கள் ஐக்கிய இராச்சியத்தின் காப்புநாடுகளாக (*protectorate*) இருந்தாலும், பினாங்கு, மற்றும் மலாக்கா ஆகியன தொடர்ந்து பிரித்தானியக் காலனித்துவ ஆட்சியின் கீழ் இருந்தன. 

சிங்கப்பூர் மலாயாவின் ஒரு பகுதியாகக் கருதப் பட்டாலும், மலாயா ஒன்றியத்திலோ அல்லது மலாயாக் கூட்டமைப்பிலோ சிங்கப்பூர் இணையவில்லை.

1957, ஆகத்து 31 இல் மலாயாக் கூட்டமைப்பு பொதுநலவாயத்தின் கீழ் விடுதலை பெற்றது. 1963-இல், மலாயா கூட்டமைப்பு சிங்கப்பூர், சரவாக், பிரித்தானிய வடக்கு போர்னியோ (இப்போதைய சபா) ஆகியவற்றுடன் இணைந்து மலேசியா என்ற பெயரில் ஒரு நாடாயின. 

1965 ஆகத்து 9-இல் சிங்கப்பூர் மலேசியாவில் இருந்து பிரிந்து தனிக் குடியரசாகியது.

## கூட்டமைப்பின் உறுப்பு நாடுகள்
* பெர்லிஸ்
* கெடா
* பினாங்கு
* பேராக்
* சிலாங்கூர்
* நெகிரி செம்பிலான்
* மலாக்கா
* ஜொகூர்
* பகாங்
* திராங்கானு
* கிளாந்தான்

## மக்கள்

 
  மலாயா கூட்டமைப்பின் மக்கள்தொகை
  
   ஆண்டு
   மலே
   சீனர்
   இந்தியர்
   ஏனையோர்
  
  
   1948
   2,457,014
   1,928,965
   536,646
   64,802
  
   1951
   2,631,154
   2,043,971
   566,371
   75,726
  
   மூலம்: *Annual Report on the Federation of Malaya: 1951* in C.C. Chin and Karl Hack, *Dialogues with Chin Peng* pp.&nbsp;380, 81.
  

## மேற்கோள்கள்

## மேலும் காண்க

பகுப்பு:1948 அமைப்புகள்
பகுப்பு:மலேசிய வரலாறு
பகுப்பு:மலேசிய அரசியல் வரலாறு‎ 
பகுப்பு:முன்னாள் முடியாட்சிகள்
பகுப்பு:சிங்கப்பூரின் வரலாறு
சங்கானைக்கு என் வணக்கம்

**சங்கானைக்கு என் வணக்கம்** என்பது யாழ்ப்பாணத்தில் சாதி எதிர்ப்புப் போராட்டங்கள் வலுப்பெற்று இருந்த 1960களின் கால கட்டத்தில் சங்கானையில் நடந்த ஒரு சம்பவத்தை முன்வைத்து பாடப்பட்ட கவிதை ஆகும்.  இக்கவிதை அப்போராட்டத்தில் கலந்து கொண்ட கவிஞர் சுபத்திரனால் எழுதப்பட்டது. இலங்கையில் மிகவும் அறியப்பெற்ற கவிதைகளில் இதுவும் ஒன்று. குறிப்பிடத்தக்க சமூகத் தாக்கத்தை இக் கவிதை எழுப்பியது.  

அக் கவிதையில் பின்வரும் கவிதை வரிகள் பல இடங்களில் குறிக்கப்படும் கவிதை வரிகள் ஆகும்:

: எச்சாமம் வந்து எதிரிஅழைத்தாலும் நிச்சாமக்கண்கள் நெருப்பெறிந்து 
: நீறாக்கும் குச்சுக் குடிலுக்குள் கொலுவிருக்கும் கோபத்தை மெச்சுகிறேன் 
: சங்கானை. மண்ணுள் மலர்ந்த மற்றவியட்நாமே உன் குச்சுக்குடிலுக்குள் 
: குடியிருந்தகோபத்தை மெச்சுகிறேன் மெச்சுகிறேன் 

பகுப்பு:தமிழ் கவிதைகள்
பகுப்பு:தமிழ்ச் சமூகத்தில் சாதிய எதிர்ப்பு இயக்கம்
பகுப்பு:இலங்கையில் சாதியத்துக்கு எதிரான போராட்டங்கள்
பகுப்பு:சாதிய எதிர்ப்பு ஊடகங்கள்
நாகம்போத்தன்

**நாகம் போத்தன்** என்பவர், சங்ககாலப் புலவர்களில்  ஒருவர். இவரது பெயர் போத்தனார் எனக் குறிப்பிடப்படாமல் போத்தன் எனக் குறிப்பிடப்படுவதால் இவர் ஒரு குறுநில மன்னன் எனத் தெரியவருகிறது. சங்கநூல் தொகுப்பில் இவரது பாடல் ஒன்றே ஒன்று மட்டும் உள்ளது.

நவ்விமான் வரகுப் பயிரின் இலையைக் கறிக்கிறது. வெண்கூதாளம் பூ பூத்திருக்கிறது. இது கார் காலத்தின் அறிகுறி. இதனைக் கார்காலம் இல்லை என்பார் போல வெண்கூதாளம்பூவே பூக்கவில்லை என்றுகூட மக்கள் சொல்லுவார்கள் போலும்! என்று தலைவியும் தோழியும் பேசிக்கொள்கின்றனர். - இது இவரது பாடலில் சொல்லப்படும் செய்தி.
* வரகு இலை
வரகு சிவப்பு நிறம் கொண்டது. அதன் பயிர் கருகருவெனப் பசுமைநிறம் கொண்டிருக்கும். இதனை மான் விரும்பி மேயும்.
* வெண்கூதாளம் பூ
இந்தப் பூவின் காம்பு நீளமானது. காம்பின் உள்ளே நீண்ட துளை இருக்கும். இதனைப் பறித்து விளையாட்டுப் பிள்ளைகள் தம் கால்களில் வீரக்கழல் போல அணிந்துகொள்வர்.
## சான்றுக் குறிப்பு

பகுப்பு:சங்கப் புலவர்கள்
நாமலார் மகன் இளங்கண்ணன்

**நாமலார் மகன் இளங்கண்ணன்** சங்ககாலப் புலவர்களில் ஒருவர். இவரது பெயர் கண்ணனார் என்று சிறப்பு விகுதி சேர்த்துக் கூறப்படாமல் கண்ணன் என்று கூறப்படுவதால் இப்புலவரை ஓர் அரசன் என்றோ, அரசு சார் பெருமகன் என்றோ கருதலாம்.

இந்தப் புலவர் இளங்கண்ணனின் தந்தை நாமலார். நாம் என்னும் உரிச்சொல் அச்சம் என்னும் பொருளைத் தரும் என்று தொல்காப்பியம் குறிப்பிடுகிறது. எனவே நாமலார் என்னும் பெயர் அச்சம் தரும் எமனைக் குறிக்கும் பெயர்களில் ஒன்று என அறியமுடிகிறது.

இவரது பாடலாகக் குறுந்தொகை 250 எண் கொண்ட ஒரே ஒரு பாடல் மட்டும் உள்ளது. வினை முற்றி மீளும் தலைமகன் தன் தேர்ப்பாகனிடம் சொல்வதாக அதன் செய்தி உள்ளது.

மாலை நேரம் வந்தால் இரலைமான் கல்பரலையில் ஓடும் அருவி நீரை உண்டு உகளி(துள்ளி) விளையாடும். அவற்றிற்கு இடையூறு நேராமல் இருக்க மாலைக்காலம் வருவதற்கு முன்னர் சென்றுவிட வேண்டும். விரைந்து ஓட்டு. என்னவளின் கயற்கண்ணில் நீர் அரும்புமுன் போய்ச் சேரவேண்டும் - என்கிறான்.

பகுப்பு:சங்கப் புலவர்கள்
பிராசீலியா பேராலயம்

**பிராசீலியா பேராலயம்** (*Cathedral of Brasília*), பிரேசில் நாட்டின் தலைநகரமான பிராசீலியாவில் உள்ள ரோமன் கத்தோலிக்கப் பேராலயம் ஆகும். இது பிராசீலியா உயர் மறைமாவட்டத்தின் முதன்மைப்பேராலயமாகவும் உள்ளது. ஒசுக்கார் நிமேயெர் என்னும் புகழ் பெற்ற கட்டிடக் கலைஞரால் வடிவமைக்கப்பட்ட இப் பேராலயம் 1970 ஆம் ஆண்டு மே மாதம் 31 ஆம் தேதி கட்டி முடிக்கப்பட்டது. அதிபரவளைவு அமைப்புக் கொண்ட இக் கட்டிடம் 16 காங்கிறீட்டுத் தூண்களால் தாங்கப்படுகின்றது. இந்த ஒவ்வொரு தூணும் 90 தொன்கள் எடை கொண்டது.

இப்பேராலயத்தின் வெளிப்புறம் லிவர்பூல் பேராலயத்தின் வட்ட வடிவத் தள அமைப்பையும், தோற்றத்தையும் ஒத்துள்ளது. எனினும் ஒளிபுகாப் பொருட்களினால் முழுவதுமாக மூடப்பட்ட லிவர்பூல் பேராலயம் போலன்றி, பிராசீலியாப் பேராலயத்தில் ஏறத்தாழ முழு உயரத்துக்குமே சூரிய ஒளி உள்ளே வருமாறு அமைக்கப்பட்டுள்ளது.

## உசாத்துணை

## வெளி இணைப்புகள்

*Official website
*Photo 360° Cathedral of Brasília – GUIABSB (most of roof glass has been restored) 
* Fullscreen interactive panorama of the cathedral (prior to roof restoration) 

பகுப்பு:பிரேசிலிய கிறித்தவக் கோவில்கள்
நிகண்டன் கலைக்கோட்டுத் தண்டனார்

**நிகண்டன் கலைக்கோட்டுத் தண்டனார்** சங்ககாலப் புலவர்களில் ஒருவர். இந்தப் புலவர் பெயர் நிகண்டன். கலைமானின் கொம்பு ஒன்றை இவர் தன் கையில் முக்கோலாகப் பயன்படுத்தியதால் கலைக்கோட்டுத் தண்டனார் என்னும் விளக்கம் இவர் பெயரோடு சேர்த்துக் கூறப்பட்டுள்ளது. இதனால் இவர் ஒரு முனிவர் என அறியமுடிகிறது. நற்றிணை 382 எண் கொண்ட ஒரே ஒரு பாடல் இவர் பெயரில் பதிவாகியுள்ளது.
* தண்டு = முனிவர் தவம் செய்யும்போது தன் வலக்கையைத் தாங்குமாறு வைத்துக்கொள்ள உதவும் முக்கோல்.
நற்றிணை 382 எண் கொண்ட ஒரே ஒரு பாடல் இவர் பெயரில் பதிவாகியுள்ளது.

## பாடல் சொல்லும் செய்தி
### ஒருவழித் தணத்தல்
மணத்தல் என்னும் சொல்லுக்கு எதிர்ச்சொல் தணத்தல். தணத்தல் என்பது பிரிந்திருத்தலைக் குறிக்கும். தலைவன் தலைவியைச் சிறிது காலம் பிரிந்திருத்தலை **ஒருவழித் தணத்தல்** என்பர். பொருள்வயிற் பிரிந்தால் பாலைத்திணை. ஒருவயிற் தணத்தல் எல்லாத் திணையிலும் நிகழும்.

தலைவி தோழியிடம் சொல்கிறாள் - அவரின் தற்காலிகப் பிரிவை நாம் பொறுத்துக்கொள்ளத்தான் வேண்டும். இல்லாவிட்டால் அவருக்குப் பழி வருமல்லவா?
#### உவமை - குடம்பை
* குடம்பை = குருவிக் கூடு
பறவைகள் குடம்பையைப் பிரிந்து இரை தேடச் செல்லும். மீண்டும் தன் குடம்பைக்கே வந்துவிடும். அதுபோலத்தான் அவர் நம்மைப் பிரிந்திருக்கிறார்.விரைவில் திரும்புவார் என்று தலைவி தன் தலைவனைப்பற்றிக் குறிப்பிடுகிறாள்.
##### குடம்பை - திருக்குறள்
குடம்பை தனித்து ஒழியப் புள் பறந்து அற்றே உடம்போடு உயிர் இடை நட்பு - திருக்குறள் 338 http://kural.muthu.org/kural.php?kid=338&eid=1 , http://www.thirukkural.com/2009/01/blog-post_6973.html

இதில் வரும் குடம்பை என்னும் சொல்லுக்கு முட்டை என்றும், கூடு என்றும் பொருள் கூறுகின்றனர். நிகண்டன் கலைக்கோட்டுத் தண்டனார் ஆட்சியோடு தொடர்பு படுத்திப் பார்த்து இந்தக் குறளுக்குப் பொருள் காண்பது நல்லது.
## மேற்கோள்கள்


பகுப்பு:சங்கப் புலவர்கள்
சிறுகருவி

**கொடுக்கை** (கேட்ஜெட், *Gadget*) என்பது ஒரு வேலையைச் செய்யும் சிறு எந்திரம் அல்லது கருவி என்று பொருள்படும். கணினியிலலில், ஒரு குறிப்பிட்ட சேவையைத் தரும் சிறிய மென்பொருள் என்று பொருள் பொருள்படும். இவை இயல்பாய் ஒரு விட்ஜெட்டின் பண்புகளைப் பெற்றாலும் ஒரு குறிப்பிட்ட வளையத்திற்குள் மட்டும் செயல்படும். (எ.கா) கூகிள் கொடுக்கைகள் - இவை கூகிள் மற்றும் கூகிள் சார்ந்த இணைய அமைப்புகளில் செயல்படக் கூடியவையாகும். இவற்றை எளிதில் கூகிள் சார்ந்த இணையத்தளங்களுடன் இணைத்துக் கொள்ளமுடியும். 

## தமிழில் உள்ள கூகிள் கொடுக்கைகள்
தமிழுக்கென்று  சில சிறப்பான கொடுக்கைகள் உருவாக்கப்பட்டுள்ளன. அவை மொழியாக்க  கொடுக்கைகளாகவும், அகராதி கொடுக்கைகளாகவும், திருக்குறள் கொடுக்கைகளாகவும் உள்ளன.

*அகராதி கொடுக்கை பதிப்பு 1
*அகராதி கொடுக்கை பதிப்பு 2
*அகராதி கொடுக்கை பதிப்பு 3
*திருக்குறள் கொடுக்கை
*தமிழ் தட்டச்சு கொடுக்கை 1
*தமிழ் தட்டச்சு கொடுக்கை 2

## வெளியிணைப்புகள்
அகராதி கொடுக்கை அறிமுகம்

பகுப்பு:பயன்பாட்டு மென்பொருள்
பல்லூடக ஆவணப்படுத்தல்

அறிவுப் பாதுகாப்பிற்காக ஆவணப்படுத்தல் அவசியமாகிறது.  பல மூலங்களில், பல ஊடக வடிவங்களில் அறிவு வெளிப்படுத்தப்படுகிறது.  **பல்லூடக ஆவணப்படுத்தல்** என்பது இயன்றவரை அறிவை முழுமையாக பாதுகாக்க, பகிர அது வெளிப்படுத்தப்படும் பல்வேறு ஊடகங்கள் ஊடாக ஆவணப்படுத்தலைக் குறிக்கிறது.

## பல்லூடக வடிவங்கள்
* ஓலைச்சுவடி
* கல்வெட்டு
* தொல்பொருள்
* கருவி
* மரபுக் கட்டிடம்
* வாழும் கலைகள்
* வாழும் தொழில்கள்
* எழுத்து வெளியீடுகள்
:* நூல்
:* துண்டறிக்கை
:* சுவரொட்டி
:* கைப்பிரதி
* படம்
* ஒலிக்கோப்பு
* நிகழ்படம்
* இயங்குபடம்
* தரவுக் கணங்கள்
* வலைத்தளங்கள்

பகுப்பு:ஆவணப்படுத்தல்
டி.எசுபேசு

**டி.எசுபேசு** அல்லது **எண்ணிம வெளி** என்பது ஒரு கட்டற்ற எண்ணிம சொத்துக்களை மேலாண்மை செய்ய பயன்படும் ஒரு மென்பொருள் ஆகும்.  அடிப்படையில் இது ஒரு பல்லூடக ஆவணங்கள் மேலாண்மை மென்பொருள் ஆகும்.  நூல்கள், ஆய்வறிக்கைகள், படங்கள், நிகழ்படங்கள், தரவுக் கணங்கள் என பலதரப்பட்ட உள்டக்கத்தை பாதுகாத்து, பகுத்து, பகிர இந்த மென்பொருள் உதவுகிறது.  

## டி.எசுபேசு கட்டமைப்பு

## நிறுவுதல்
டி.எசுபேசை யுனிக்சு/லினக்சு இயங்குதளங்களில் அல்லது விண்டோசு இயங்குதளங்களில் நிறுவிக் கொள்ளலாம்.  ஒப்பீட்டளவில் டி.எசுபேசை நிறுவுதல் சற்றுக் கடினமான செயற்பாடாடும். 

### லினக்சில் நிறுவுதல்
லினக்சில் நிறுவ பின்வரும் மென்பொருட்கள் தேவை:
* யாவா விருத்திப் கருவிப்பெட்டி
* அப்பாச்சி டாம்கேட்
* அப்பாச்சி மாவன் (Apache Maven)
* அப்பாச்சி ஆன்ட்
* போசுகிரசு அல்லது ஆரக்கிள் தரவுத்தளம்

விரிவான தகவல்களுக்கு டி.எசுபேசு வலைத்தள ஆவணங்களைப் பார்க்கவும்.

## வெளி இணைப்புகள்
* www.dspace.org

பகுப்பு:கட்டற்ற எண்ணிம நூலக மென்பொருட்கள்
நன்னாகையார்

நன்னாகையார் சங்ககாலப் புலவர்களில் ஒருவர். இவரைக் கச்சிப்பேட்டு நன்னாகையார் என்றும் சில நூல்பதிப்புகள் குறிப்பிடுகின்றன. குறுந்தொகை நூலில் 8 பாடல்கள் இவர் பாடியனவாக உள்ளன. அவை அந்நூலில் 30, 118, 172, 180, 192, 197, 287, 325 எண் கொண்ட பாடல்கள்.

கச்சிப்பேடு காஞ்சிபுரத்தை அடுத்து உள்ளது.
## பாடல் சொல்லும் செய்திகள்
### குறுந்தொகை 30
* திணை - பாலை
தலைவி தான் கண்ட கனாவைத் தன் தோழியிடம் கூறுவதாக அந்தப் பாடல் அமைந்துள்ளது. 

பொய்வலாளன் என்னை ஆரத் தழுவினான். உண்மையில் அது பொய். கனா. எழுந்து அமளிமெத்தையைத் தடவினேன். யாருமே இல்லை. தனியாகக் கிடந்தேன். வண்டு தேனை உண்டபின் கிடக்கும் ஆம்பல் மலர் போலக் கிடந்தேன்.
### குறுந்தொகை 118
* திணை - நெய்தல்
ஊர்க்கதவை அடைப்பவர் கேட்டபோது தன் காதலன் வரவில்லை என்று காதலி தன் தோழியிடம் சொல்லி வருந்துகிறாள்.
#### ஊர்க் கதவு
ஊர் முழுமைக்குமான மதில் கதவை இருட்டும் மாலைப் பொழுதில் அடைக்கும்போது ஊருக்குள் வருபவர் இன்னும் யாராவது இருக்கிறார்களா என்று கேட்டு இருந்தால் ஊருக்குள் வர விட்டுத்தான் கதவை அடைப்பர்.

### குறுந்தொகை 172
* திணை - நெய்தல்
வௌவால் பழுமரத்தை நாடிச் செல்லும் மாலை வேளையில் நான் தனித்து வாடுகிறேன். என்னை இந்நிலைக்கு ஆளாக்கிவிட்டு என்னை விட்டுச் சென்றவர் இன்பமாக இருக்கிறாரா என அறிய விரும்பி என் நெஞ்சம் படபடக்கிறது என்று தலைவி தன் தோழியிடம் கூறுகிறாள்.
#### உவமை - மிதிதோல்
ஏழு ஊருக்குப் பொதுவினை செய்ய ஒரே ஒரு கொல்லன் இருந்தான். அந்தக் கொல்லன் உலையை ஊத அமைக்கப்பட்டிருந்த மிதிதோல் எந்த அளவுக்கு மிதிக்கப்பட்டு ஊதுமோ அந்த அளவுக்குத் தலைவியின் நெஞ்சு பெருமூச்சு வாங்கிற்றாம்.

### குறுந்தொகை 180
* திணை - பாலை
யானைக்கூட்டம் செல்லும்போது அதன் பரந்த காலடியில் பட்டு மூங்கில்கரும்பு கண் உடையும் காட்டில் அவர் செல்கிறாரே என்று தலைவி கவலைப்படுகிறாள்.
#### பழந்தமிழ்
* ஏந்தல் - இருங்களிற்று இனநிரை ஏந்தல் = தலைவன்யானை ஏந்திச் சொல்லும் யானைக்கூட்டம்
* வன்பர் = வன்நெஞ்சக்காரர்

### குறுந்தொகை 192
* திணை - பாலை
குயில் மாம்பூவைக் கோதிக்கொண்டு கூவும் விடியல் வேளையிலும் அவன் அவளது வெறுங்கூந்தலைக் கோதிக்கொண்டிருப்பானாம். அப்படிப்பட்டவன் பிரிவைத் தாங்கிக்கொள்வது எப்படி என்று தலைவி தன் தோழியிடம் கூறுகிறாள்.
#### உவமை - பொன் உரைக்கும் கட்டளைக்கல்
பொன்னை உரைத்துப் பார்க்கும் கட்டளைக்கல்லில் பொன்னின் துகள் படிந்திருப்பது போல காலை வேளையில் குயில் மாம்பூவைக் கொத்தித் தின்னும்போது அதன் துகள்கள் உதிர்ந்து தரையில் பொன்னின் துகள் போலப் போர்த்திக் கிடக்குமாம்.

### குறுந்தொகை 197
* திணை - நெய்தல்
அவர் வந்துவிடுவேன் என்று சொல்லிச் சென்ற கூதிர்காலமும் வந்துவிட்டது. அவர் வரவில்லை. என்ன செய்வோம்? என்று தலைவி தன் தோழியிடம் சொல்லி வருந்துகிறாள்.

### குறுந்தொகை 287
* திணை - முல்லை
வருவதாகச் சொல்லிச் சென்ற கார் காலத்திலும் அவர் மீளவில்லையே என்று தலைவி தன் தோழியிடம் சொல்லி வருந்துகிறாள்.
#### உவமை - 7 மாதக் கற்பினி
புளிச் சுவையை விரும்பும் ஏழு மாதக் கற்பினிப் பெண் போல மேகம் நீரைச் சுமந்துகொண்டு செல்கிறதாம்.

### குறுந்தொகை 325
கருங்கால் வெண்குருகு மேயும் குளம் போல என் முலை நீரால் நிறைந்துவிட்டது. எனக்கு ஆசாக விளங்கும் என் காதலன் எங்கு உள்ளானோ என்று தன் தோழியுடம் சொல்லிக் காதலி கவலை கொள்கிறாள்.
* ஆசு = துணை, பற்றுக்கோடு, 'துளை அடைபட ஆசு வை' - வழக்கு.

பகுப்பு:சங்கத் தமிழ்ப் பெண் புலவர்கள்
பெடோரா (எண்ணிம நூலக மென்பொருள்)

**பெடோரா** என்பது ஒரு கட்டற்ற எண்ணிம நூலக மேலாண்மை மென்பொருள் ஆகும். இது Modular கட்டமைப்பைக் கொண்ட மென்பொருள். இது ஒரு எண்ணிம நூலகத்தின் பின் தள மேலாண்மை மென்பொருளே. இது ஒரு முழுமையான மேலாண்மை மென்பொருள் அல்ல. எனினும் இதற்கு Fez அல்லது Islandora போன்ற முன் தள மென்பொருட்கள் உண்டு. 

## வெளி இணைப்புகள்
*Official website 
*Repository at Case Western Reserve University 
*Open Repositories 2007 Conference Jan. 23-26, "Achieving Interoperability in an Open World"
*The Fedora Confluence Wiki 

### பெடோரா எடுத்துக்காட்டுக்கள்
* Tibetan and Himalayan Digital Library
* Encyclopedia of Chicago
* University of Virginia Library Digital Collections 
* National Science Digital Library 

### முன் தளங்கள்
* Fez 
* Islandora  : a Drupal module that users can implement to view and manage digital objects stored in Fedora.

பகுப்பு:கட்டற்ற எண்ணிம நூலக மென்பொருட்கள்
எப்சம் நடவடிக்கை

**எப்சம் நடவடிக்கை** (*Operation Epsom*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சிகளில் இதுவும் ஒன்று. இது முதலாம் ஓடான் சண்டை (*First battle of Odon*) என்றும் அழைக்கப்படுகிறது.

பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூன் 26ம் தேதி பிரிட்டானியப் படைகள் கான் நகரைச் சுற்றி வளைத்துக் கைப்பற்ற மீண்டும் ஒரு பெரும் தாக்குதலைத் தொடங்கின. பிரிட்டனில் வானிலை மோசமாக இருந்ததால் திட்டமிட்டபடி இந்தத் தாக்குதலுக்கு முன்னர் வான்வழி குண்டுவீச்சை நிகழ்த்த முடியவில்லை. எனினும் அதற்குப் பதிலாகத் தொடர் பீரங்கித் தாக்குதலுக்குப் பின்னர் 15வது மற்றும் 43வது பிரிட்டானியத் தரைப்படை டிவிசன்கள் முன்னேறின. இரு நாட்கள் கடும் சண்டைக்குப் பின்னர் ஓடான் ஆற்றின் அக்கரையில் சிறு பாலமுகப்புகளைக் கைப்பற்றின. ஆனால் அடுத்த நிகழ்ந்த ஜெர்மானிய எதிர்த்தாக்குதல்களின் கடுமையினால் ஜூன் 30ம் தேதி எப்சம் நடவடிக்கை கைவிடப்பட்டது.

கீழ்நிலை உத்தியளவில் இத்தாக்குதல் தோல்வியடைந்தது. கான் நகரை பிரிட்டானியப்படைகளால் கைப்பற்ற இயலவில்லை. எனினும், எதிர்த்தாக்குதலுக்குப் பயன்படுத்தப்பட்ட படைப்பிரிவுகளை ஜெர்மானியத் தளபதி ரோம்மலால் திருப்பி அழைத்துக் கொள்ள முடியவில்லை. தனது இருப்புப் படைகள் அனைத்தையும் ஓடான் ஆற்றங்கரையில் அவர் நிறுத்த வேண்டியதாயிற்று. இரு தரப்பிலும் இழப்புகள் அதிகமாக இருந்தாலும் பிரிட்டானியத் தரப்பில் இழப்புகளை ஈடுகட்டுவது எளிதான ஒன்றாக இருந்தது. படைப் பற்றாக்குறையால் பாதிக்கப்பட்டிருந்த ஜெர்மானியர்களால் இத்தாக்குதலில் ஏற்பட்ட இழப்புகளை உடனே ஈடுகட்ட முடியவில்லை. கானைப் பாதுகாத்து வந்த ஜெர்மானியப் படைப்பிரிவுகள் இதனால் கொஞ்சம் கொஞ்சமாக பலவீனமடைந்து வந்தன. ஜுலை மாதம் முழுவதும் கானைத் தொடர்ந்து பிரிட்டானியப் படைகள் தாக்கின. அம்மாத இறுதியில் கான் வீழ்ந்தது.

## குறிப்புகள்
;அடிக்குறிப்புகள்

;மேற்கோள்கள்

## வெளி இணைப்புகள்

* KRRC in Operation Epsom 
* Breaking the Panzers, book review 

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
6-ஆம் நூற்றாண்டு

thumb|300px|கி.பி. 6-ஆம் நூற்றாண்டின் ஆரம்பத்தில் உலகப்படம்
**ஆறாம் நூற்றாண்டு** (6-ஆம் நூற்றாண்டு, 6th century AD) என்ற காலப்பகுதி கிபி 501 தொடக்கம் கிபி 599 வரையான காலப்பகுதியைக் குறிக்கிறது. மேற்குலகில் இந்த நூற்றாண்டு தொன்மை நாகரிகத்தின் முடிவாகவும் மத்திய காலத்தின் ஆரம்பமாகவும் கருதப்படுகிறது.

முந்தைய நூற்றாண்டின் பிற்பகுதியில் மேற்கு ரோமப் பேரரசின் வீழ்ச்சிக்குப் பின்னர், ஐரோப்பா பல சிறிய செருமானிய இராச்சியங்களாகப் பிரிந்து நிலத்துக்காகவும் செல்வத்துக்காகவும் தமக்கிடையே போட்டியிட்டன. இக்குழப்பத்தில் பிராங்குகள் உயர்நிலைக்கு வந்து இன்றைய பிரான்சு, மற்றும் செருமனியில் பெரும்பான்மையாகினர். இதற்கிடையில், கிழக்கு ரோமப் பேரரசு ஜஸ்டீனியன் என்ற பேரரசனின் கீழ் விரிவாக்கம் பெறத் தொடங்கியது. இப்பேரரசு வண்டல்களிடம் இருந்து வடக்கு ஆப்பிரிக்காவைக் கைப்பற்றியது. அத்துடன் இத்தாலியை முழுமையாகக் கைப்பற்றி முன்னர் மேற்கு ரோமப் பேரரசின் ஆட்சியில் இருந்த பகுதிகளைக் கைப்பற்ற முனைந்தது. ஜஸ்டீனியனின் இறப்பை அடுத்துத் தான் கைப்பற்றியப் பகுதிகளை மீண்டும் இழந்தது.

தனது இரண்டாம் பொற்காலத்தில், சசானிது பேரரசு முதலாம் கோசுராவு மன்னனின் கீழ் தன் உச்ச நிலையை ஆறாம் நூற்றாண்டில் எட்டியது. வடக்கு இந்தியாவில் குப்தப் பேரரசு ஆறாம் நூற்றாண்டின் நடுப்பகுதியில் வீழ்ச்சி கண்டது. 150 ஆண்டுகளாகப் பிரிந்திருந்த சீனாவின் தெற்கு மற்றும் வடக்கு அரச வம்சங்கள் சுயி வம்சத்தின் கீழ் இந்த நூற்றாண்டின் இறுதியில் ஒன்றுபட்டது. கொரிய முப்பேரரசு இந்நூற்றாண்டுக் காலத்தில் வளர்ச்சியைக் கண்டது.

அமெரிக்காவில், கி.பி. 150 முதல் 450 வரை உச்ச நிலையில் இருந்த தியோத்திகுவாக்கன் அரசு ஆறாம் நூற்றாண்டில் அழிவை நோக்கி நகர்ந்தது. நடு அமெரிக்காவில் மாயா நாகரிகம் வளர்ச்சியைக் கண்டது.

## நிகழ்வுகள்
[thumb|right|180px|[சீனாவில் 6ஆம் நூற்றாண்டு காலப் பௌத்தக் கற்சிலை.]]
* 6ம் நூற்றாண்டின் ஆரம்பம் – ஐரிய குடியேற்றவாதிகளும், ஆக்கிரமிப்பாளர்களும் கலிடோனியா (இன்றைய ஸ்கொட்லாந்து) நோக்கிச் சென்றனர்.
* 6ம் நூற்றாண்டின் ஆரம்பம் – சென் பௌத்தம் சீனாவில் இருந்து வியட்நாமுக்குப் பரவியது.
* 518 - கிழக்கு ரோமப் பேரரசன் இரண்டாம் அனஸ்தேசியசு இறக்க, இரண்டாம் ஜஸ்டின் பதவியெற்றான்.
* 522 - பைசண்டைன்கள் பட்டுப்புழு வளர்ப்பை ஆரம்பித்தனர்.
* 527 - முதலாம் ஜஸ்டீனியன் கிழக்கு ரோமப் பேரரசன் ஆனான்.
* நடு 6ம் நூற்றாண்டு - பௌத்த சாதக் கதைகள் பாரசீக மொழியில் மொழிபெயர்க்கப்பட்டட்ன.
* நடு 6ம் நூற்றாண்டு - இந்தியாவி மகாராட்டிரத்தில் எலிபண்டா குகைக் கோயில் கட்டப்பட்டது.
* 552 - பௌத்தம் சப்பானுக்குப் பரவியது.
* 570 - இசுலாமியத்தின் நிறுவனர் முகமது பிறப்பு.
* 589 - சுயி வம்சத்தின் கீழ் சீனா ஒன்றிணைந்தது.

## மேற்கோள்கள்

பகுப்பு:நூற்றாண்டுகள்

பகுப்பு:1-ஆம் ஆயிரமாண்டு
இனியநந்தவனம் (சிற்றிதழ்)

தமிழகத்திலிருந்து வெளியாகும் தமிழ்ச் சிற்றிதழ்களில் **இனிய நந்தவனம்** மாத இதழும் ஒன்று. திருச்சியிலிருந்து 1997 ஆம் ஆண்டு, சனவரி மாதம் முதல் வெளிவரும் இது ஒரு கலை, இலக்கிய மாத இதழாகும். இதன் ஆசிரியராக த. சந்திரசேகரன் என்பவர் இருந்து வருகிறார்.

## சிறப்பு

தமிழகச் சிற்றிதழ்கள் வரிசையில் தொடர்ச்சியாக வெளிவந்து கொண்டிருக்கும் இனிய நந்தவனம் இதழ்  தமிழகத்தில் மட்டுமல்லாமல்  புலம் பெயர்ந்த தமிழர்களால் வேறு சில நாடுகளிலும் வாசிக்கப்பட்டு வருகின்றது. எனவே இந்த இதழின் ஆலோசகர்களாக பிரான்சில் வண்ணை தெய்வம், இலங்கையில் அந்தனி ஜீவா, அவுஸ்திரேலியாவில் ஸ்ரீ கந்தராசா, மலேசியாவில் க.கண்ணன், சிங்கப்பூரில் சிங்கைத் தமிழ்ச்செல்வம், டென்மார்க்கில் ‘வேலணையூர் பொன்னன்ணா’, சீசலில் 'சிவசுப்பிரமணியன், ஜெர்மனியில் தம்பி புவனேந்திரன், அமெரிக்காவில் புலவர் நாகப்பன் ஆகியோர் சேர்க்கப்பட்டுள்ளனர்.

## உள்ளடக்கம்

இலக்கியக் கட்டுரைகள், கட்டுரைகள், சிறுகதைகள், கவிதைகள், புதுஎழுத்தாளர் அறிமுகம், துணுக்குகள், நேர்காணல்கள், நூல்நயம், விழாநிகழ்வுகள், ஆய்வுக் கட்டுரைகள், வாசகர் பக்கம் போன்ற பல்வேறு அம்சங்களை உள்ளடக்கியதாக உள்ளது.

## சிறப்பிதழ்கள்

இனிய நந்தவனம் இதழின் மாத வெளியீடுகளுக்கிடையில் அவ்வப்போது சில சிறப்பிதழ்களும் வெளியிட்டு வருகின்றது. இந்த சிறப்பிதழ்கள் 80 பக்கங்களுக்கு மேல் அமைந்திருக்கிறது. ஒவ்வொரு சிறப்பிதழுக்கும் துறை சார்ந்த ஒருவரைத் தேர்ந்தெடுத்து  இனிய நந்தவனத்தின் பலவர்ண முகப்பட்டையில் பிரசுரித்து சிறப்பு செய்கின்றது. மேலும் தமிழ் இலக்கியவாதிகள், தமிழ் அறிஞர்கள், சாதனையாளர்கள், தமிழ் எழுத்தாளர்கள் ஆகியோரின் புகைப்படங்களையும் வெளியிட்டு வருகின்றது.

## வெளி இணைப்புகள்
* விருபாவில் இனியநந்தவனம்

பகுப்பு:தமிழ்நாட்டுச் சிற்றிதழ்கள்
2

ஆண்டு **2** (**[[ரோம எண்ணுருக்கள்|II]]**) என்பது ஜூலியன் நாட்காட்டியில் ஞாயிற்றுக்கிழமை அல்லது திங்கட்கிழமையில் தொடங்கிய சாதாரண ஆண்டு ஆகும். அக்காலத்தில் இவ்வாண்டு "வினீசியசு மற்றும் வாருஸ் ஆகியோரின் ஆட்சி ஆண்டு" (*Year of the Consulship of Vinicius and Varus*) எனவும், "ஆண்டு 755" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 2 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது இரண்டாவது ஆண்டாகும். இதற்கு முந்தைய ஆண்டு கிபி 1 ஆகும்.

## நிகழ்வுகள்

### இடம் வாரியாக
#### ஆசியா
* சீனாவில் சென்றா ஆண்டில் ஆரம்பிக்கப்பட்ட மக்கள்தொகைக் கணக்கெடுப்பு நிறைவடைந்தது. கிட்டத்தட்ட 60 மில்லியன் (59,594,978 மக்கள்) 
* சீன மக்கள்தொகைக் கணக்கெடுப்பின்படி வியட்நாமில் ஒரு மில்லியன் மக்கள் வாந்தனர்.


## பிறப்புகள்
* டெங் யூ, ஹான் வம்ச தளபதி (இ 58)

## மேற்கோள்கள்

*
பகுப்பு:0கள்
0கள்

thumb|300px|கிபி 1ம் நூற்றாண்டின் ஆரம்பத்தில் கிழக்கு அரைக்கோளம்
**0கள்** (*0s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **முதலாம் பத்தாண்டைக்** குறிக்கும். எனினும் இப்பத்தாண்டு காலத்தின் ஆண்டுகள் எப்போதும் தெளிவாக வரையறுக்கப்படவில்லை. ஜூலியன் நாட்காட்டியிலோ கிரெகோரியன் நாட்காட்டியிலோ சுழியம் ஆண்டு (0) கிடையாது. எனவே கிபி 1 இற்கு முன்னர் கிமு 1 ஆண்டு இருந்தது.

இக்கட்டுரை **கிபி 1–9** காலப்பகுதியைப் பற்றியது, அனோ டொமினி காலத்தின் முதல் 9 ஆண்டுகளைப் பற்றியது.

## குறிப்பிடத்தக்கவர்கள்
* பிங் டி, அரசர் ஆன் அரசமரபு சீனா, ஆண்டது கிமு 1 – கிபி 5 
* ருசி யிங், அரசர் ஆன் அரசமரபு சீனா, ஆண்டது கிபி 6–9
* அர்மினியஸ், செருமானியப் போர் தலைவர்
* அகஸ்ட்டஸ், ரோம அரசர் (கிமு 27 – கிபி 14)
* ஆவிட், ரோமப் புலவர்
* லிவி, ரோம வரலாற்றாசிரியர்

*
1991 தெற்காசிய விளையாட்டுப் போட்டிகள்

**1991 தெற்காசிய விளையாட்டுப் போட்டிகள்** அல்லது  ஐந்தாவது தெற்காசிய விளையாட்டுப் போட்டிகள் (5th SAF Games) இலங்கையில் கொழும்பு நகரில் 1991 டிசம்பர் 22 முதல் டிசம்பர் 31 வரை நடைபெற்றது. இப்போட்டியில் மொத்தம் 946 வீரர்கள் பங்கேற்றனர். போட்டியை நடத்திய இலங்கையின் சார்பில் 249 வீரர்கள் போட்டியிட்டனர். இப்போட்டிகளில் 64 தங்கப் பதக்கங்களை வென்று இந்தியா முதலிடத்தைப் பெற்றுக் கொண்டது. போட்டியை நடத்திய இலங்கை இரண்டாமிடத்தையும் பாக்கிஸ்தான் மூன்றாவது  இடத்தையும் பெற்றுக்கொண்டது.

## பங்குபற்றிய நாடுகள்
*இந்தியா
*இலங்கை
*பாக்கிஸ்தான்
*வங்காளதேசம்
*நேபாளம்
*மாலைதீவுகள்
*பூட்டான்

## ஒதுக்கப்பட்ட பதக்கங்கள்
*  போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 142
*  வெள்ளிப் பதங்களின் எண்ணிக்கை - 142
*  வெண்கலப் பதங்களின் எண்ணிக்கை - 163 	
*  மொத்தப் பதக்கங்கள் - 447

## விளையாட்டுக்கள்
அதிகாரபூர்வமாக 10 விளையாட்டுக்கள் இடம்பெற்றன. அவை:

## பதக்க நிலை

## ஆதாரம்

**டெயிலிநியுஸ்*, டிசம்பர் 19, 1991 - சனவரி 03. 1992
* 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல 

## வெளி இணைப்புகள்

பகுப்பு:தெற்காசிய விளையாட்டுப் போட்டிகள்
பகுப்பு:இலங்கையில் விளையாட்டு
பகுப்பு:1991 இல் விளையாட்டுகள்
1993 தெற்காசிய விளையாட்டுப் போட்டிகள்

**1993 தெற்காசிய விளையாட்டுப் போட்டிகள்** அல்லது ஆறாவது தெற்காசிய விளையாட்டுப் போட்டிகள் (6th SAF Games) வங்காளதேசம்  டாக்கா நகரில் 1993 டிசம்பர் 20 முதல் டிசம்பர் 27 வரை நடைபெற்றது. இப்போட்டியில் மொத்தம் 1200 வீரர்கள் பங்கேற்றனர். போட்டியை நடத்திய வங்காளதேசம் 249 வீரர்களையும்,  இந்தியா 254 வீரர்களையும்,  இலங்கை 252 வீரர்களையும்,  பாக்கிஸ்தான் 172 வீரர்களையும், நேபாளம் 170 வீரர்களையும் பங்குபற்றச் செய்தன. இப்போட்டிகளில் 60 தங்கப் பதக்கங்களை வென்று  இந்தியா முதலிடத்தைப் பெற்றுக் கொண்டது. போட்டியை நடத்திய வங்காளதேசம் நான்காமிடத்தையே பெற்றது.

## பங்குபற்றிய நாடுகள்
*இந்தியா
*இலங்கை
*பாக்கிஸ்தான்
*வங்காளதேசம்
*நேபாளம்
*மாலைத்தீவுகள்
*பூட்டான்

## ஒதுக்கப்பட்ட பதக்கங்கள்
*  போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 115
*  வெள்ளிப் பதங்களின் எண்ணிக்கை - 115
*  வெண்கலப் பதங்களின் எண்ணிக்கை - 137 	
*  மொத்தப் பதக்கங்கள் - 367

## விளையாட்டுக்கள்

அதிகாரபூர்வமாக 11 விளையாட்டுக்கள் இடம்பெற்றன. அவை:

## பதக்க நிலை

## ஆதாரம்

**டெயிலிநியுஸ்*, டிசம்பர் 16 - 31,  1993 
* 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல 

## வெளி இணைப்புகள்

பகுப்பு:தெற்காசிய விளையாட்டுப் போட்டிகள்
பகுப்பு:வங்காளதேசத்தில் விளையாட்டு
பகுப்பு:1993 இல் விளையாட்டுகள்
அபலா போஸ்

**அபலா போஸ்** (பி. ஏப்ரல் 8, 1864 – இ. ஆகஸ்ட் 26, 1951) இந்தியாவில் பெண்கல்விக்காகப் பாடுபட்ட வங்காள சமூக சேவகி. குறிப்பாக இவர் விதவைகளின் மேம்பாட்டுக்காகப் பணியாற்றியவர்.

## வாழ்க்கைக்குறிப்பு

அபலா போஸ் ஏப்ரல் 8, 1864ல் பாரிசாலில் பிறந்தார். இவர் தாக்காவிலுள்ள டெலிர்பாக்கின் (இப்பொழுது பங்களாதேசத்தில் உள்ளது) பிரபல தாஸ் குடும்பத்தைச் சேர்ந்தவர். இவரின் தந்தை துர்கா மோகன் தாஸ் பிரபல பிரமோ சீர்திருத்தவாதி. சதீஷ் ரஞ்சன் தாசும் சரளா ராயும் இவருடன் பிறந்தவர்கள். சித்தரஞ்சன் தாசும் இந்திய முதன்மை நீதியரசர் சுதி ரஞ்சன் தாசும் இவருக்கு ஒன்றுவிட்ட சகோதரர்கள். புகழ் பெற்ற இந்திய விஞ்ஞானி ஜகதீஷ் சந்திர போசின் மனைவி இவர்.

அபலா போஸ் *பங்க மகில வித்யாலயா* மற்றும் *பெத்தூன் பள்ளியில்* படித்தார். அப்பள்ளிகளின் ஆரம்பகால மாணவியருள் இவரும் ஒருவர்.  1881ல்  நுழைவுத் தேர்வில் படிப்புதவித்தொகையுடன் வெற்றி பெற்றும்  பெண் என்ற காரணத்தால் அவருக்குக் கொல்கத்தா மருத்துவக் கல்லூரியில் இடம் கிடைக்கவில்லை. அதன் பிறகு 1882ல் வங்காள அரசின் படிப்புதவித்தொகை பெற்று மருத்துவம் பயிலச் சென்னைக்குச் சென்றார். . ஆனால் உடல் நலம் சரியில்லாமல் போனதால் அவரால் சென்னையில் படிப்பைத் தொடர முடியவில்லை. 1887ல் ஜகதீஸ் சந்திர போசுடன் இவருக்குத் திருமணம் நடந்தது. 1916ல் கணவருக்கு அளிக்கப்பட்ட சர் பட்டத்தால் இவர் லேடி போஸ் என அழைக்கப்பட்டார். ஆகஸ்ட் 26, 1951ல் மரணமடைந்தார்.

## சமுதாயப்பணி

அபலா போஸ் ஒரு கல்வியாளர் மட்டுமல்ல அந்தக் காலத்திலேயே பெரிய பெண்ணியவாதியும் கூட.  பெண்களுக்குக் கல்வி தரும் நோக்கம் அவர்களுக்கு நல்ல வாழ்க்கைத் துணையைத் தேடித் தருவதற்கோ  அல்லது அவர்களைப் புகுந்த வீட்டில் நல்ல மருமகளாக்குவதற்கோ  இல்லை. ஆண்களைப் போல பெண்களுக்கும் மனமுண்டு, அவர்களுக்கு வெளித்தோற்றமும் உருவமும் இரண்டாம் பட்சந்தான். அதனால் அவர்களுக்கு ஆழ்ந்ததும் பரந்ததுமானதொரு கல்வி அவசியம் தரப்பட வேண்டுமென பிரபல  ஆங்கிலப் பத்திரிக்கை *மாடர்ன் ரெவியூவில்* எழுதியிருந்தார். இவரது கருத்துக்கள்தான்  இவருடன் பெத்தூன் பள்ளியில் படித்த காமினி ராயும் ஒரு பெண்ணியவாதியாகக் தூண்டுகோலாயிருந்தன.    
 
அபலா போஸ் பெண்களுக்குக் கல்வி அளிப்பதற்கும் விதவைகளுக்குப் பண உதவி செய்வதற்கும் 1915ல் *நாரி சிக்‌ஷ சமிதி* என்ற அமைப்பை நிறுவினார். இந்த அமைப்பு கிராமப்புறங்களில் 200 பள்ளிகளைத் தொடங்கியது. இந்தப் பள்ளிகளுக்குத் தேவைப்பட்ட ஆசிரியர்களை உருவாக்க *வித்யாசாகர் பானி பவன்*, *மகில ஷில்பா பவன்*, *பானி பவன் பயிற்சிப் பள்ளிகள்* ஆகியவற்றை நிறுவி விதவைகளுக்கு ஆசிரியப் பயிற்சியளிக்க  ஏற்பாடு செய்தார். தனது கணவரின் மறைவுக்குப்பின்  ஒரு லட்சம் ரூபாய் நன்கொடையளித்து *சகோதரி நிவேதிதா பெண்கல்வி நிதி*யை ஏற்படுத்தினார். அதன் மூலம் முதியோர் தொடக்கக் கல்வி மையம்  நிறுவப்பட்டது. 1910 முதல் 1936 வரை *பிரமோ பாலிக சிக்‌ஷாலாயா*வின் செயலராக இருந்தார்.

நாரி சிக்‌ஷ சமிதி, முக்கியமாக தொடக்கப் பள்ளிகள் நடத்துவற்கும் அதற்கான பாடப்புத்தகங்களைத் தயார் செய்வதற்கும் மற்றும் தாய் சேய் நல மையங்களை நடத்துவதற்கும் ஆரம்பிக்கப்பட்டது. ஆரம்பகாலத்தில் இந்த அமைப்பு பல பள்ளிகளையும் பெண்களுக்காக முரளிதர் கல்லூரியையும் நிறுவியது.ஆனால் 1921க்குப் பிறகு பிற்பட்ட கிராமங்களை மேம்படுத்தும் செயல்களில் ஈடுபட்டது.

## மேற்கோள்கள்

பகுப்பு:1864 பிறப்புகள்
பகுப்பு:1951 இறப்புகள்
பகுப்பு:இந்திய சமூகசேவகர்கள்
பகுப்பு:வங்காள மக்கள்
1995 தெற்காசிய விளையாட்டுப் போட்டிகள்

**1995 தெற்காசிய விளையாட்டுப் போட்டிகள்** அல்லது  ஏழாவது தெற்காசிய விளையாட்டுப் போட்டிகள் (7TH SAF GAMES) இந்தியா சென்னை நகரில் 1995 டிசம்பர் 18 முதல் டிசம்பர் 27 வரை நடைபெற்றது. இப்போட்டியில் மொத்தம் 3290 வீரர்களும், அதிகாரிகளும் பங்கேற்றனர். இலங்கை 129 வீரர்களை பங்குபற்றச் செய்தது. இப்போட்டிகளில் 106 தங்கப் பதக்கங்களை வென்று இந்தியா முதலிடத்தைப் பெற்றுக் கொண்டது. இலங்கை இரண்டாமிடத்தையும் பாக்கிஸ்தான் மூன்றாவது இடத்தையும் பெற்றன.

## பங்குபற்றிய நாடுகள்
*இந்தியா
*இலங்கை
*பாக்கிஸ்தான்
*வங்காளதேசம்
*நேபாளம்
*மாலைதீவுகள்
*பூட்டான்

## ஒதுக்கப்பட்ட பதக்கங்கள்
*  போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 143
*  வெள்ளிப் பதங்களின் எண்ணிக்கை - 143
*  வெண்கலப் பதங்களின் எண்ணிக்கை - 161	
*  மொத்தப் பதக்கங்கள் - 447

## விளையாட்டுக்கள்

அதிகாரபூர்வமாக 13 விளையாட்டுக்கள் இடம்பெற்றன. அவை:

## பதக்க நிலை

## ஆதாரம்

**டெயிலிநியுஸ்*, டிசம்பர் 15 - 30, 1995 
* 'சாப்' விளையாட்டுத் தகவல்கள் (சிங்கள மூலம்) -ராஜா கட்டுகம்பொல 

## வெளி இணைப்புகள்

பகுப்பு:தெற்காசிய விளையாட்டுப் போட்டிகள்
பகுப்பு:இந்தியாவில் விளையாட்டு
பகுப்பு:1995 இல் விளையாட்டுகள்
விண்ட்சர் நடவடிக்கை

**விண்ட்சர் நடவடிக்கை** (*Operation Windsor*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக கனடியப் படைகள் கான் அருகே இருந்த காப்பிரிக்கே நகரையும் அதன் விமான ஓடுதளத்தையும் கைப்பற்றின.

பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூலை மாதம் கான் நகரின் மீதான தாக்குதல்கள் தொடர்ந்தன. அவற்றுள் ஒன்று தான் விண்ட்சர் நடவடிக்கை. ஜுலை 4ம் தேதி 3வது கனடியத் காலாட்படை டிவிசனின் நான்கு பட்டாலியன்கள் கான் அருகே உள்ள காப்பிரிக்கே நகரைத் தாக்கின. இரு நாட்கள் சண்டைக்குப் பிறகு நகரம் கைப்பற்றப்பட்டது. ஆனால் அருகிலிருந்த விமானதளத்தைக் கனடியப் படைகளால் கைப்பற்ற முடியவில்லை. ஜூலை 6ம் தேதி தொடங்கிய சார்ண்வுட் நடவடிக்கையில் பங்கு பெறுவதற்காகக் கனடியப் படைகள் காப்பிரிக்கே விமானதளத்தின் மீதான தாக்குதலைக் கைவிட்டன.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
ஹொங்கொங் சுரங்கப் பாதைகளின் பட்டியல்

thumb|258px|right|கிழக்குத் துறைமுக கடலடிச் சுரங்கம்
thumb|258px|right|துறைமுக கடலடிச் சுரங்கத்தின் முகப்பு
**ஹொங்கொங் சுரங்கப் பாதைகள்** அல்லது **ஹொங்கொங் சுரங்கப் பாதைகளின் பட்டியல்** (List of tunnels in Hong Kong) என்பது ஹொங்கொங் வாகன போக்குவரத்துத் துறையில் மலைகளைக் குடைந்தும், கடலுக்கு அடியால் பாரிய குழாய் வடிவிலான கட்டுமானப் பணிகளை மேற்கொண்டும் உருவாக்கப்பட்ட சுரங்கப் பாதைகளாகும். இந்த சுரங்கப் பாதைகளின் உருவாக்கம் ஹொங்கொங் போக்குவரத்து துறையில் வாகன நெறிசல் அதிகரிப்பின் காரணமாக எழுந்தப் பிரச்சினைகளுக்கு ஒரு தீர்வாக அமைந்தது எனலாம். இந்தச் சுரங்கப் பாதைகளில் சில கடலடிச் சுரங்கப் பாதைகள் ஆகும். ஏனையவை மலைகளை குடைந்து அமைக்கப்பட்ட சுரங்கப் பாதைகளாகும். 

இந்த சுரங்கப் பாதைகளின் உள்ளே அவசர ஆபத்து அல்லது விபத்துக்களின் போது முன்னெச்சரிக்கை பாதுக்காப்பு பாதுகாப்பு நடவடிக்கைக்காக; ஒக்சிசன் வசதி, அவசர தீயணைப்பு வசதி, உடனடி முதலுதவி, போன்றவற்றையும் கொண்டுள்ளன. அத்துடன் இச்சுரங்கங்களின் உள்ளே இருளாக அல்லாமல், சுரங்கத்தின் உற்பகுதி மின்விளக்குகளால் ஒளிக்கோலமாக இரவு, பகல் வேறுபாடின்றி காணக்கூடியதாக உள்ளன.  சுரங்கத்தின் பக்கச் சுவர்கள் பொருத்து அட்டைகளால் வடிவமைக்கப் பட்டவைகளாக உள்ளன. பக்க சுவர்களில் அவசர தேவையின் போது மக்கள் பாதுக்காப்பாக வெளியேறுவதற்கான மாற்று வழிகளும் உள்ளன.

## வரலாறு
ஹொங்கொங்கில் சுரங்கப் பாதைகளின் வரலாறு 1967 ஆம் ஆண்டு ஆரம்பமானது எனலாம். அதாவது ஹொங்கொங்கில் முதல் சுரங்கப்பாதை 1967 நவம்பர் மாதம் 14 ஆம் திகதி சிங்கப் பாறை சுரங்கம் எனும் பெயரில் கட்டுமானப் பணிகள் நிறைவுபெற்று பொது போக்குவரத்திற்கு திறந்து வைக்கப்பட்டது. 1972 ஆம் ஆண்டு ஹொங்கொங்கில் முதல் கடலடி சுரங்கப்பாதை துறைமுகக் கடலடி குறுக்குச் சுரங்கம் எனும் பெயரில், கவுலூண் தீபகற்ப நிலப்பரப்பில் ஹுங் ஹாம் நகருக்கும் ஹொங்கொங் தீவுக்கும் இடையில், 1.86 கிலோ மீட்டர் தூரமுடைய கடலடிச் சுரங்கப் பாதை திறந்து வைக்கப்பட்டது.  

அதனைத் தொடர்ந்து பல நிலச் சுரங்கப்பாதைகளும், கடலடி சுரங்கப் பாதைகளும் தோற்றம் பெறத் தொடங்கின. 

## சுரங்கப் பாதைகளின் பட்டியல்

* சிங்கப் பாறை சுரங்கம் (Lion Rock Tunnel) **1967**
* துறைமுகக் கடலடி குறுக்குச் சுரங்கம் (Cross Harbour Tunnel) **1972**
* இரண்டாம் சிங்கப் பாறைச் சுரங்கம் (Second Lion Rock Tunnel) **1978**
* எபர்டீன் சுரங்கம் (Aberdeen Tunnel) **1982, 1983**
* கை டக் சுரங்கம் (Kai Tak Tunnel) **1982**
* கிழக்குத் துறைமுக கடலடி குறுக்குச் சுரங்கம் (Eastern Harbour Crossing) **1990**
* சிங் மூன் சுரங்கம் (Shing Mun Tunnel) **1990**
* சுங் வான் ஓ சுரங்கம் (Tseung Kwan O Tunnel) **1990**
* டேட்ஸ் கேய்ன் சுரங்கம் (Tate's Cairn Tunnel) **1991**
* மேற்குத் துறைமுக கடலடிச் சுரங்கம் (Western Harbour Crossing) **1997**
* சேங் சிங் சுரங்கம் (Cheung Tsing Tunnel) **1997**
* டாய் லாம் சுரங்கம் (Tai Lam Tunnel) **1998**
* டிஸ்கோவரி குடா சுரங்கம் (Discovery Bay Tunnel) **2000**
* கழுகின் கூடு சுரங்கம் (Eagle's Nest Tunnel and Sha Tin Heights Tunnel) **2008**

## இவற்றையும் பார்க்கவும்
* ஹொங்கொங் பூங்காக்களின் பட்டியல்

## மேற்கோள்கள்
   

## வெளியிணைப்புகள்
* துறைமுகக் குறுக்கு சுரங்கம் **காணொளி**
* முதல் கடலடிச் சுரங்கம் ஹொங்கொங்கில்

பகுப்பு:ஹொங்கொங் சுரங்கப் பாதைகள்
சிங்கப் பாறை சுரங்கம் (ஹொங்கொங்)

**சிங்கப் பாறை சுரங்கம்** (Lion Rock Tunnel) என்பது ஹொங்கொங்கில் கட்டப்பட்ட முதல் சுரங்கப் பாதையாகும். இது இரட்டைச் சுரங்கப் பாதைகளைக் கொண்டுள்ளன. கவுலூன் டொங் இற்கு அருகாமையில் புதிய கவுலூண் பகுதியில் இருந்து, புதிய கட்டுப்பாட்டுப் பகுதியில் சா டின் எனும் நகரை இச்சுரங்கப் பாதை இணைக்கிறது. போவதற்கும் வருவதற்கும் என அமைக்கப்பட்டிருக்கும் இந்த இரட்டைச் சுரங்கப் பாதையில், போவதற்கு இரண்டு பாதைக்கோடுகள், வருவதற்கு இரண்டு பாதைக் கோடுகள் என, மொத்தம் நான்கு பாதை கோடுகளைக் கொண்டுள்ளன. இச்சுரங்கப் பாதை சா டின் நகர நுழைவாயில் பகுதியில், சுரங்கத் தீர்வை வரி செலுத்தகங்களைக் கொண்டுள்ளன.

இந்த சிங்கப் பாறை சுரங்கத்தில் ஒரு முறை பயனிப்பதற்கான சுரங்கத் தீர்வை வரி HK$ 8.00 டொலர்கள் ஒரு வாகனத்திற்கு அறவிடப்படுகின்றது.

## வரலாறு
இந்த சிங்கப் பாறை சுரங்கம், 1967 நவம்பர் 14 ஆம் திகதி திறந்து வைக்கப்பட்டது. இது இரட்டை பாதைகளைக் கொண்ட, ஒற்றைக் குழல் சுரங்கமாகும். இந்த சுரங்கப் பாதையின் நீளம் 1.43 கிலோ மீட்டர்களாகும். இந்த சுரங்கத்தின் வடிவமைப்பாளர், **யொங் ஹு யொங்** (Young Au Young) எனும் பெயர்க்கொண்ட கட்டிடக் கலைஞராவர்.

## மேலதிக தகவல்கள்
சுரங்கப் பாதையின் உற்புரம் இருள் நிறைந்ததாக அல்லாமல், சுரங்கப் பாதையின் ஆரம்பம் முதல், முடிவு வரை மின்விளக்குகள் பொருத்தப்பட்டு, பயணத்தின் போது இரவு, பகல் எனும் வேறுபாடு இல்லாமல், ஒரே ஒளிக்கோலமாக காட்சியளிக்கும். சுரங்கத்தின் இரண்டு பக்கச் சுவர்களும் பொருத்துத் தகடுகளால் வடிவமைப்பட்டுள்ளன. சுரங்கத்தின் உள்ளே ஏதேனும் ஆபத்து அல்லது விபத்து நேர்ந்தால், அவசர தேவைகளுக்காக, பக்கச் சுவர்களில் பாதுகாப்பு வழிகள் உள்ளன. அவை அவசரத் தேவையின் போது அதிகாரம் பெற்றவர்களால் மட்டுமே திறக்கக் கூடிய பாதுக்காப்பு வழிகளாகும். மற்றும் அவசர ஒக்சிசன் வசதி, உள்ளேயே முதலுதவி பெட்டிகள், உடனடி தீயணைப்பு சாதனங்கள் என்பனவும் உள்ளன.

இந்த சுரங்கப் பாதையில் ஈருருளி செல்வதற்கு அனுமதி இல்லை. அத்துடன் யாரும் உள்ளே நடந்து செல்லவதற்கும் அனுமதி இல்லை. ஒவ்வொரு நாளும் மேற்கொள்ளப்படும் சுரங்கப் பாதையின் பராமறிப்பு பணிகளின் போது ஒறு வழி பாதை மூடப்பட்டு, கண்காணிப்பும், தூய்மைப் படுத்தலும் நடைபெறும்.

இதன் ஐ.எஸ்.ஓ சான்று (ISO 9001 and OHASA18001 - 2004 இல்).

## இவற்றையும் பார்க்கவும்
* ஹொங்கொங் சுரங்கப் பாதைகள்

## மேற்கோள்கள்

## வெளியிணைப்புகள்
* சிங்கப் பாறைச் சுரங்கம் 
* வீதி தொலைக்காட்சி
* சிங்கப் பாறை சுரங்கத்தில் ஒரு பயணம் **காணொளி**
* கூகிள் வரைப்படம்

பகுப்பு:ஹொங்கொங் சுரங்கப் பாதைகள்